## ANDRAGÓGIA MESTERKÉPZÉSI SZAK

|  |  |
| --- | --- |
| Képzési terület, képzési ág: | bölcsészettudomány |
| Képzési ciklus: | mester |
| Képzési forma (tagozat): | nappali |
| A szakért felelős kar: | Bölcsészettudományi Kar |
| Képzési idő: | 4 félév |
| Az oklevélhez szükséges kreditek száma: | 120 |
| Az összes kontakt óra száma | 1200 |
| Szakmai gyakorlat ideje, kreditje, jellege: | 160 óra, 8 kredit, intézményi gyakorlat |
| Szakfelelős: | Dr. Szabó József |

**A SZAK KÉPESÍTÉSI ÉS KIMENETI KÖVETELMÉNYEI:**

**1. A mesterképzési szak megnevezése:** andragógia (Andragogy)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

végzettségi szint: mester- (magister, master; rövidítve: MA-) fokozat

szakképzettség: okleveles andragógus

a szakképzettség angol nyelvű megjelölése: Andragogue

**3. Képzési terület:** bölcsészettudomány

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** azandragógia és a közösségszervező alapképzési szak, továbbá a felsőoktatásról szóló 1993. évi LXXX. törvény szerinti főiskolai szintű művelődésszervező, személyügyi szervező, munkavállalási tanácsadó szak, illetve ezekkel megfeleltethető korábbi főiskolai szintű szakok (népművelés, közművelődési szakember), a bölcsészettudomány képzési területről a pedagógia, a pszichológia; a gazdaságtudományok képzési területről az emberi erőforrások; a társadalomtudomány képzési területről a szociológia, a politológia, az informatikus könyvtáros és a kulturális antropológia alapképzési szak, a pedagógusképzés képzési terület alapképzési szakjai.

**4.2. A 9.4. pontban meghatározott kreditek teljesítésével elsősorban számításba vehető:** a bölcsészettudomány és társadalomtudomány képzési területről bármely alapképzési szak.

**4.3. A 9.4. pontban meghatározott kreditek teljesítésével vehetők figyelembe továbbá:** azok az alapképzési és mesterképzési szakok, illetve a felsőoktatásról szóló 1993. évi LXXX. törvény szerinti szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120 kredit

a szak orientációja: kiegyensúlyozott (40-60 százalék)

a diplomamunka készítéséhez rendelt kreditérték: 10 kredit

a szabadon választható tantárgyakhoz rendelhető minimális kreditérték: 10 kredit

**7.    A szakképzettség képzési területek egységes osztályozási rendszere szerinti tanulmányi területi besorolása**: 142

**8. A mesterképzési szak képzési célja és a szakmai kompetenciák**

A képzés célja andragógusok képzése, akik megszerzett tudományos ismereteik és gyakorlati tapasztalataik birtokában képesek az andragógia mint tudomány és a felnőttképzés mint praxis értelmezésére, viszonyrendszerének feltárására és megértésére. Képes felnőttoktatási és -képzési intézmények és szervezetek vezetésére és irányítására, stratégiai tervezési és szervezési feladatainak teljes körű ellátására, felnőttképzési kurrikulumok fejlesztésére, a képzési folyamat minőségbiztosítási feladatainak koordinálására, a felnőttképzési szolgáltatásokkal összefüggő tanácsadás nyújtására, felnőttképzés kutatások tervezésére és megvalósítására, előzetes tudásmérési eszközök használatára, hagyományos és elektronikus tananyagok és módszerek innovációjára. Ismerik az emberi erőforrás fejlesztésre irányuló európai tendenciákat, a felnőttképzés stratégiai- és feltételrendszerét, felnőttoktatás és -képzés jogszabályi környezetét, finanszírozási formáit, a képzési folyamat tervezési és irányítási folyamatait, a különböző felnőttképzési célcsoportok jellemzőit és igényeit, a leghátrányosabb helyzetű rétegek és csoportok társadalmi beilleszkedésének problémakörét. Felkészültek tanulmányaik doktori képzésben történő folytatására, andragógiai kutatások megvalósítására.

**8.1. Az elsajátítandó szakmai kompetenciák**

**Az andragógus**

**a) tudása**

Ismeri az egész életen át tartó tanulás szerepét a társadalom és az egyén életében.

Ismeri a felnőttképzés gazdasági, közgazdasági, politológiai, politikai és etikai vonatkozásait és jogi aspektusait.

Ismeri az andragógiai elméleteket (gazdasági, humán erőforrás-fejlesztési, tanuláselméleti, kommunikációs aspektusok).

Ismeri a felnőttképzés didaktikáját és módszertanát [tanítási, tanulási módszerek, infokommunikációs megoldások, teljesítményértékelés, előzetesen megszerzett tudás, munkatapasztalt elismerése ].

Ismeri a felnőttek tanulásával kapcsolatos elméleteket és a felnőttképzés speciális célcsoportjait és a velük való foglalkozás különleges eljárásait.

Ismeri a felnőttképzés területén szerzett tapasztalatok rendszerezésének eljárásait.

Ismeri az andragógia kutatásmódszertanát, az andragógia területén folyó aktuális kutatásokat (statisztikai elemzéseket) és a legfontosabb tudományos munkákat.

Ismeri az Európai Unió felnőttképzéssel kapcsolatos dokumentumait és stratégiáját és a különböző nemzetközi felnőttképzési rendszereket.

Ismeri az andragógia filozófiai, antropológiai, társadalomelméleti és tudományterületi vonatkozásait.

Ismeri a felnőttképzési szervezet létrehozásával, működtetésével kapcsolatos gazdasági és irányítási feladatokat.

**b) képességei**

Képes rendszerszerűen és kreatívan foglalkozni az andragógia új és összetett problémáival.

Képes a felnőttképzésben társadalmi, politikai, gazdasági döntések előkészítésére, valamint következtetéseiket és javaslataikat szakmai és nem szakmai közönségnek bemutatni.

Képes tudományos munkák létrehozására, az andragógia mélyebb összefüggéseinek megértéséhez szükséges információ-források felkutatására, a társtudományok eredményeinek értelmezésére és felhasználására.

Képes új információk gyűjtésére magyar és idegen nyelvű szakanyagokból, a felmerülő új problémák, új jelenségek kritikus feldolgozására, véleményének a szakmai-tudományos elvárásoknak megfelelő megfogalmazására.

Képes eredeti ötletekkel és önálló tevékenységgel hozzájárulni a felnőttképzéssel kapcsolatos speciális problémák megoldásához.

Képes a felnőttképzéssel foglalkozó intézmények irányítási, stratégiai tervezési és szervezési feladatainak teljes körű ellátásra, a felnőttképzési programok és a képző intézmények menedzselésére.

Képes a felnőttképzésben adekvát célok megfogalmazására, a célok elérését szolgáló andragógiai folyamatok megtervezésére és kivitelezésére.

Képes teljesítményértékelési és minőségbiztosítási rendszerek működtetésére, valamint önműveléssel és folyamatos önfejlesztéssel kapcsolatos ismeretek átadására.

Képes felnőttképzési kurrikulumok célcsoportra szabott fejlesztésére, a felnőttképzési szolgáltatásokkal összefüggő tanácsadás nyújtására,

Képes előzetes tudásmérő eszközök fejlesztésére, alkalmazására és felnőtt csoportok vezetésére, mentorálására.

Képes felnőttképzési célú pályázatok kidolgozására, projektek menedzselésére.

**c) attitűdje**

Elfogadja a felnőttkori tanulás szükségességét és a különböző tanulási környezetek és formák egyenrangúságát.

Tudatos a tevékenységek és emberek irányításában, koordinálásában a felnőttképzési folyamatok során.

Innovatív beállítottságú a felnőttképzési szakmájában, kész a folyamatos fejlődésre a személyes és szakmai területen egyaránt.

Rendelkezik az előítéletei felismerésének és kezelésének szemléletével a felnőtt tanulók megítélése kapcsán.

Tudatosan és kritikusan képviseli a felnőttképzési szakma értékeit, a társadalmi sokszínűség és esélyegyenlőség fontosságát.

Munkáját hivatástudattal, a szakmai normáknak megfelelően végzi.

Munkájában empatikus, toleráns, rugalmas, önreflektív általában és kiemelten a felnőtt tanulók és felnőtt oktatók kapcsán.

**d) autonómiája és felelőssége**

Rendelkezik a felnőttképzésben a másokkal való szakmai és szakmaközi együttműködés fontosságának érvényesítésével.

Rendelkezik az egyéni és közösségi felelősségtudattal, felelősségvállalással.

Rendelkezik a kezdeményezés, az önálló és közösségi döntéshozatal képességeivel a felnőttképzések tervezése, szervezése során.

Szakmai és erkölcsi felelősséget vállal saját munkájáért és az általa vezetett, mentorált csoport munkájáért.

Képes önálló, felelős döntéseket hozni a felnőttképzésben, valamint belátni és viselni döntéseinek következményeit.

Munkavégzését a kreativitás és a kezdeményezőkészség jellemzi.

Tudatosan reflektál saját felnőttképzési tevékenységére, munkáját a minőség- és kapcsolatorientáltság, az egyenrangú szerep, a partneri viszony vállalása jellemzi.

Képviseli a felnőttképzési szakmai identitását, saját szakmai eredményeit, véleményét.

**9. A mesterképzés jellemzői**

**9.1. Szakmai jellemzők**

A szakképzettséghez vezető tudományágak, szakterületek, amelyekből a szak felépül:

az andragógia fogalom-, intézmény- és tevékenységrendszere, jogi szabályozása, finanszírozása,

európai oktatáspolitikai trendek 20-25 kredit;

felnőttképzés-menedzsment 15-25 kredit;

a felnőttképzés módszertana 20-25 kredit;

minőségmenedzsment 10-15 kredit;

szociálandragógia 10-15 kredit;

andragógiai kutatások 10-15 kredit.

**9.2.** **Idegennyelvi követelmény**

A mesterfokozat megszerzéséhez egy élő idegen nyelvből államilag elismert, középfokú (B2), komplex típusú nyelvvizsga vagy ezekkel egyenértékű érettségi bizonyítvány vagy oklevél szükséges.

**9.3. A szakmai gyakorlat követelményei**

A szakmai gyakorlat a kiscsoportos tantervi gyakorlaton túl a harmadik vagy negyedik félév során egy alkalommal felnőttképzési intézményben vagy szervezetben teljesítendő négy hetes legalább 160 óra, képzési időszakhoz kapcsolódó (a nyári szünet időtartamára is kiterjeszthető) gyakorlat.

A szakmai gyakorlati helyet a felsőoktatási intézmény jelöli ki a hallgatóval egyeztetve. A gyakorlati helyszínek lehetnek: felnőttképzési és humánfejlesztő szervezetek, oktatási intézmények, valamint bármely települési önkormányzat, egyházi, nonprofit és civil szervezet, amennyiben felnőttképzési tevékenységet is folytat, és amelyekkel a szakmai gyakorlatra a felsőoktatási intézmény megállapodást kötött, és a szakmai gyakorló hely rendelkezik a szakmai gyakorlat szakszerű irányításához szükséges felkészültségű gyakorlatvezetővel.

**9.4.A 4.2. és 4.3. pontban megadott oklevéllel rendelkezők eseténa mesterképzési képzési ciklusba való belépés minimális feltételei**

A mesterképzésbe való belépéshez szükséges minimális kreditek száma 30 kredit az alábbi területekről

bölcsészettudományi diszciplínákhoz tartozó alapismeretek: pedagógiai, pszichológiai, filozófiai, etikai ismeretek;

felnőttképzési ismeretek;

kommunikációtudományi ismeretkör, kommunikációfejlesztés;

informatika, könyvtárismeret;

társadalomtudományi alapismeretek: társadalomismeret, szociológia, antropológia, politológia;

gazdasági és jogi ismeretek.

A mesterképzésbe való felvétel feltétele, hogy a hallgató az alapképzési tanulmányai alapján ezekből legalább 15 kredittel rendelkezzen. A hiányzó krediteket a felsőoktatási intézmény tanulmányi és vizsgaszabályzatában meghatározottak szerint meg kell szerezni.

Andragógia MA záróvizsga

A szakmai záróvizsga részei:

1) Szakdolgozat bemutatása és védése

2) Szóbeli felelet az alapozó és törzsképzés témaköreiből

A záróvizsga eredményének kiszámítása (az alábbi négy minősítésből kialakított átlag osztályzat)

A szakdolgozat bírálatának jegye

A szakdolgozat védésének jegye

Szóbeli felelet jegye

**AZ ANDRAGÓGIA MESTERSZAK ÓRA-ÉS VIZSGATERVE**

| **A tantárgy kódja** | **Tantárgy** | **óraszám** | **teljesítés** | **kredit** | **előfeltétel** | **félév** |
| --- | --- | --- | --- | --- | --- | --- |
| **Alapozó képzés 22 kredit** |
| BTAD492MA\_K4 | Az oktatási rendszer működésének jogi háttere | 30 | Koll. | 4 |  | 1 |
| BTAD102MA-K4 | Felnőttképzési politikák és szabályozók hazánkban és az EU-ban | 30 | Koll. | 4 |  | 1 |
| BTAD203MA-K4 | Kommunikáció és felnőttképzés | 30 | Gyj. | 4 |  | 1 |
| BTAD104MA | Emberi erőforrás kínálat | 30 | Koll. | 4 |  | 2 |
| BTAD830MA\_K3 | Képzéstervezés – képzésszervezés | 30 | Gyj. | 3 |  | 1 |
| BTAD831MA\_K3 | Szakképzés, munkaerő-piaci képzés | 30 | Koll. | 3 | Az oktatás gazdaságtana | 3 |
| **Szakmai törzsképzés (kötelező kreditek)** |
| **A felnőttképzés menedzsmentje 15 kredit** |
| BTAD101MA-K3 | Az oktatás gazdaságtana | 30 | Koll. | 3 |  | 1 |
| BTAD832MA\_K4 | Intézménymenedzsment | 30 | Gyj. | 4 | Az oktatási rendszer működésének jogi háttere | 3 |
| BTAD306MA\_K4 | Felnőttképzési pályázatok és projektek | 45 | Gyj. | 4 |  | 2 |
| BTAD833MA\_K4 | Felnőttképzési marketing | 30 | Gyj. | 4 | Az oktatás gazdaságtana | 4 |
| **A felnőttképzés módszertana 22 kredit** |
| BTAD310MA-K4 | Tréningezés és csoportvezetés a felnőttképzésben | 45 | Gyj. | 4 |  | 2 |
| BTAD834MA\_K3 | Képzés- és vizsgaszervezés dokumentálása | 30 | Gyj | 3 |  | 4 |
| BTAD835MA\_K4 | Karriermenedzsment és pályaorientáció | 30 | Gyj. | 4 |  | 1 |
| BTAD209MA-K4 | Tanítás- és tanuláselméletek | 30 | Koll. | 4 |  | 1 |
| BTAD836MA\_K4 | Felnőttképzés módszertana | 30 | Gyj. | 4 | Az oktatás gazdaságtana | 3 |
| BTAD211MA-K3 | E-learning | 30 | Gyj. | 3 |  | 2 |
| **Minőségmenedzsment 10 kredit** |
| BTAD212MA-K3 | Mérés és értékelés a felnőttképzésben | 30 | Gyj. | 3 | Rendszer- és minőségfejlesztés | 3 |
| BTAD213MA-K3 | Minőségmenedzsment | 30 | Koll. | 3 |  | 2 |
| BTAD837MA\_K4 | Rendszer- és minőségfejlesztés | 30 | Gyj. | 4 |  | 4 |
| **Szociálandragógia 10 kredit** |
| BTAD302MA-K3 | Munkaerő-piaci politikák | 30 | Koll. | 3 |  | 2 |
| BTAD444MA\_K3 | Gerontagógia | 30 | Gyj. | 3 | Az oktatás gazdaságtana | 3 |
| BTAD304MA-K4 | Szociálandragógiai terepek | 30 | Gyj. | 4 | Az oktatás gazdaságtana | 3 |

| **A tantárgy kódja** | **Tantárgy** | **óraszám** | **teljesítés** | **kredit** | **előfeltétel** | **félév** |
| --- | --- | --- | --- | --- | --- | --- |
| **Andragógiai kutatások 13 kredit** |
| BTAD105MA-K3 | Oktatásstatisztikai elemzések | 30 | Gyj. | 3 | Az oktatási rendszer működésének jogi háttere | 4 |
| BTAD106MA-K4 | IKT a kutatásban | 30 | Gyj. | 4 | Intézménymenedzsment | 3 |
| BTAD838MA\_K3 | Andragógiai irányzatok és elméletek | 30 | Koll. | 3 |  | 1 |
| BTAD202MA-K3 | Andragógiai forráselemzés | 30 | Gyj. | 3 |  | 2 |
| **Szakmai gyakorlat 8 kredit** |
| BTAD839MA\_K8 | Szakmai gyakorlat (intézményi gyakorlat) | 160 | Gyj | 8 |  | 3 |
| **Szakmai törzsképzés (szabadon választható kreditek) min. 10 kredit** |
| BTAD601MA | Neveléstudományi kutatások I. | 30 | Gyj | 2 |  | 1 |
| BTAD602MA | Neveléstudományi kutatások II. | 30 | Gyj | 2 |  | 2 |
| \* |  | 30 |  | 2 |  | 1 |
| \* |  | 30 |  | 2 |  | 2 |
| \* |  | 30 |  | 2 |  | 2 |

\* A Debreceni Egyetemen hirdetett mesterszakos kurzusok bármelyike teljesíthető, ha az adott kurzust a hallgató felveheti, és az nem képezi a kötelező kreditjei részét.

Kreditek összesítése

Alapozó képzés 22 kredit

Törzsképzés 70 kredit

Szakmai gyakorlat 8 kredit

Szabadon választható 10 kredit

Szakdolgozat 10 kredit

Összesen 120 kredit